|  |  |  |
| --- | --- | --- |
|  |  | Hrvatska agencija za malo gospodarstvo,  inovacije i investicije  Ksaver 208, 10000 Zagreb |

Zagreb, 2019.godine

Predmet: **PoC8 Ponuda za sufinanciranje projekta**

Naziv projekta: „**“**

Natjecatelj: „ „

Oznaka projekta: **„**PoC8\_\_**“**

Poštovani,

1. Nakon provedenog procesa evaluacije prijave, obavještavamo da su temeljem sporazuma između HAMAG-BICRO i Ministarstva gospodarstva, poduzetništva i obrta (u daljnjem tekstu: MGPO), natjecatelju:  (u daljnjem tekstu: Korisnik) odobrena bespovratna sredstva u iznosu ne većem od kuna.
2. Sukladno pravilima Programa Vaš je projektni prijedlog ocijenjen od strane dva neovisna poslovno-tehničko tehnološka (PTTE) stručnjaka te jednog poslovno financijskog evaluatora (PFE). Zadaća PTTE evaluatora bila je dati procjenu stupnja inovativnosti i tehnološkog rizika, tržišnog potencijala, kvalitete projekta i usklađenost proračuna (troškova) i aktivnosti. Temeljem dodijeljenih bodova po svakom od kriterija projektni prijedlog ostvario je % od maksimalnog ukupnog broja bodova te je uspješno prešao zadani bodovni prag od 60% koji predstavlja preduvjet za sufinanciranje.
3. Bespovratna sredstva dodjeljuju se u okviru **Programa dodjele državnih potpora za provjeru inovativnog koncepta**, u svrhu provedbe projekta **«                                                                           »** u skladu s projektnom prijavom zaprimljenom temeljem objavljenog javnog poziva (u daljnjem tekstu: Projekt). Projekt je pozitivno ocijenjen od strane neovisnog Evaluacijskog odbora, **a njegovu izvedbu** nadzirat će osoblje (u daljnjem tekstu: Prepoznati centar).
4. Ova Ponuda je podložna prihvaćanju odredbi za sufinanciranje Projekta navedenim u daljnjem tekstu kao i u važećem Priručniku za operativne postupke Programa provjere inovativnog koncepta (dalje u tekstu: Priručnik).
5. HAMAG-BICRO zadržava pravo izmjene i dopune Priručnika o čemu će na vrijeme

obavijestiti Korisnika.

1. Osnovne pojedinosti Ponude za sufinanciranje Projekta jesu:
2. Datum početka Projekta:
3. Datum završetka Projekta:
4. Maksimalan iznos kojim ~~HAMAG-BICRO~~ MGPO sufinancira Projekt iznosi: kn,

(dalje u tekstu: Sredstva financiranja)

1. Priručnik navodi detaljnije uvjete pod kojima se dodjeljuju bespovratna sredstva za provedbu Projekta, kao i sve podatke o isplati dodijeljenih sredstva financiranja te što učiniti ukoliko se Korisnik susretne s problemima u provedbi ili se okolnosti za provedbu Projekta promjene.
2. HAMAG-BICRO napominje da Korisnik vodi računa o tome da sva projektna sredstva moraju biti namjenski iskorištena tj. isplaćena i pripadajuća usluga/roba odrađena/isporučena za vrijeme trajanja projekta.
3. Ova Ponuda ostaje otvorena za prihvaćanje 7 dana računajući od datuma ove Ponude. Ukoliko Korisnik ne prihvati Ponudu u navedenom roku smatrat će se da je odustao od iste. Ponuda mora biti prihvaćena od odgovorne osobe za zastupanje ili ovlaštenog potpisnika korisnika, koji svojim potpisom na dokument u nastavku prihvaća ponudu u ime Korisnika.
4. Prihvaćanjem Ponude smatra se potpisani i ovjereni Obrazac „Prihvaćanje Ponude za sufinanciranje“ koji se dostavlja Prepoznatom centru zajedno s potpisanim i ovjerenim dodacima: Dodatak 1 (Proračun, analitika i provedbeni plan) i Dodatak 2. (Upravljanje projektom - ispunjavaju natjecatelji fizičke osobe)
5. Prepoznati centar, dostavlja ovjerenu i potpisanu Ponudu zajedno s potpisanim i ovjerenim primjerkom dodataka navedenih u prethodnoj točci 10. u HAMAG-BICRO. Navedena dokumentacija se dostavlja e-mailom dok originali dokumenata trebaju biti dostavljeni poštom ili osobno.
6. Nakon toga pristupa se potpisivanju četverostranog ugovora o sufinanciranju Projekta, između Korisnika, Prepoznatog centra, MGPO-a i HAMAG-BICRO-a.
7. Prihvaćanjem ove Ponude Korisnik izjavljuje da je napravio sve   
   razumne upite o autorskom pravu, patentnom pravu ili   
   drugom intelektualnom vlasništvu te da, po svom najboljem uvjerenju, ne postoje autorska prava, patentna prava ili drugo intelektualno vlasništvo koje je potrebno za provođenje Projekta ili korištenje rezultata Projekta a koje nije u većinskom vlasništvu ili na raspolaganju Korisniku.
8. Korisnik je dužan pridržavati se metoda i postupka nabave roba i usluga sukladno uputi iz Priručnika.
9. Korisnik je odgovoran upravljati projektom na dnevnoj bazi i dužan je imenovati voditelja Projekta koji će djelovati kao kontakt osoba za   
   Projekt. Nakon što Korisnik prihvati ovu Ponudu za sufinanciranje Projekta, Projekt će nadzirati predstavnik kojeg imenuje Prepoznati centar. Prepoznati centar će u roku od 15 kalendarskih dana od Korisnikovog prihvaćanja ove ponude, Korisniku pružiti podatke o predstavniku zaduženom za praćenje, nadziranje i savjetovanje Projekta.
10. Korisnik je dužan obavijestiti predstavnika koji je imenovan  
    od strane Prepoznatog centra za praćenje i nadziranje Projekta, odmah u pisanom obliku o svakom događaju ili okolnostima koji bi mogli utjecati   
    na početak, tijek ili završetak Projekta u skladu s izvornom   
    prijavom i dogovorenim vremenskim okvirom za provedbu Projekta, ili ukoliko nastupe okolnosti koje bi mogle dovesti do prekida Projekta. Korisnik je također dužan obavijestiti predstavnika u pisanom obliku, po mogućnosti unaprijed, o svim događajima ili okolnostima koje utječu ili bi mogle utjecati na nepovoljan ishod Projekta, kao i u slučaju promjene Korisnikove sposobnosti za daljnjim provođenjem Projekta.
11. Prepoznati centar, HAMAG-BICRO i predstavnici MGPO imaju pravo   
    nadzirati provedbu Projekta kao i uvid u upotrebu rezultata Projekta u bilo koje razumno vrijeme te povremeno mogu potraživati dodatne podatke o Projektu, koje im je Korisnik dužan omogućiti. Terenski uviđaji u pravilu će se odvijati uz prethodnu pisanu obavijest Korisniku.
12. Prihvaćanjem ove Ponude, smatra se da je Korisnik odobrio javno priopćavanje sljedećih podataka: ime Korisnika, iznos dodijeljenih sredstava financiranja za Projekt i ukupnu vrijednost Projekta, svoju lokaciju i sektor u kojem djeluje te kratak opis Projekta za javnu objavu.
13. HAMAG-BICRO može pružiti informacije o dodijeli sredstava financiranja Korisniku u skladu sa svojim ugovornim obavezama te takve informacije   
    mogu biti pružene Ministarstvu gospodarstva, poduzetništva i obrta, Agenciji za zaštitu tržišnog natjecanja Republike Hrvatske i drugim tijelima Republike Hrvatske prema kojima HAMAG-BICRO ima obvezu izvješćivanja o dodijeljenim bespovratnim sredstvima.
14. Korisnik ne može javno objaviti da je primio bespovratna sredstva financiranja iz Programa dodjele državnih potpora za provjeru inovativnog koncepta sve dok ne potiše Ugovor o sufinanciranju projekta iz Programa.
15. Nakon prihvaćanja Ponude odnosno potpisivanja Ugovora o sufinanciranju, Korisnik je dužan u svim publikacijama, promidžbenim materijalima, promotivnim aktivnostima, izjavama za javnost i aktivnostima koje provodi ili se provode u njegovo ime, a u svezi s Projektom ili bilo kojim postupcima, intelektualnom vlasništvu ili proizvodima koji su razvijeni kao rezultat Projekta, objaviti primitak financijske potpore koju je primio od Ministarstva gospodarstva, poduzetništva i obrta-a, koristeći rečenicu: « Projekt je sufinanciran sredstvima Ministarstva gospodarstva, poduzetništva i obrta iz Programa dodjele državnih potpora za provjeru inovativnog koncepta ».
16. Korisnik je dužan izvještavati HAMAG-BICRO na način propisan u Priručniku kao i na poseban zahtjev HAMAG-BICRO-a.
17. Korisnik je dužan ispunjavati anketne upitnike koje će HAMAG-BICRO prema potrebi uputiti Korisniku sukladno zahtjevima Programa ili na poseban zahtjev MGPO-a.
18. Ova Ponuda, uključujući prihvaćanje obveza iz važećeg Priručnika te sva prava i dužnosti koje iz njega proizlaze biti će regulirani i tumačeni u skladu s hrvatskim zakonima i drugim pozitivnim propisima Republike Hrvatske.

S poštovanjem,

\_\_\_\_\_\_\_\_\_\_\_\_\_\_\_\_\_\_\_\_

Vjeran Vrbanec

Predsjednik Uprave

Hrvatska agencija za malo gospodarstvo, inovacije i investicije

\_\_\_\_\_\_\_\_\_\_\_\_\_\_\_\_\_\_\_\_

Marijana Oreb

Članica Uprave

Hrvatska agencija za malo gospodarstvo, inovacije i investicije

**PRIHVAĆANJE PONUDE ZA SUFINANCIRANJE PROJEKTA**

«» prihvaća uvjete iz Ponude od datuma godine Hrvatske agencije za malo gospodarstvo, inovacije i investicije za sufinanciranje Projekta pod nazivom «», i odredbe sadržane u *Priručniku za operativne postupke Programa provjere inovativnog koncepta.*

Korisnik, pod punom materijalnom i krivičnom odgovornošću, izjavljuje da je napravio sve razumne upite o autorskom pravu, patentnom pravu ili   
drugom intelektualnom vlasništvu te da, po njegovom najboljem uvjerenju, ne postoje autorska prava, patentna prava ili drugo intelektualno vlasništvo koje je potrebno za provođenje Projekta ili korištenje rezultata Projekta a koje nije u većinskom vlasništvu ili na raspolaganju Korisniku.

U dodatku prihvaćene Ponude za sufinanciranje Projekta nalaze se važeći Proračun i Provedbeni plan (Dodatak 1), Podaci povezani s upravljanjem Projektom (Dodatak 2 – ispunjavaju natjecatelji fizičke osobe)

Datum i mjesto: . . . . . . . . . . . . . . . . . . . . . . . . . . . . . .

Potpis : . . . . . . . . . . . . . . . . . . . . . . . . . . . . . . . . . . . . . . . . . .

Ime i prezime (štampanim slovima): . . . . . . . . . . . . . . . . . . . . . . . . . . . . . . . . . . . . . .  
Pozicija (štampanim slovima): . . . . . . . . . . . . . . . . . . . . . . . . . . . . . . . . . . . . . . . . . .

Ovlašteni potpisnik za i u ime društva